Kadri Aavik

Kadri Aavik (sündinud 10. aprillil 1980) on eesti sotsioloog, veganluse aktivist ja feminist.
Haridus.
Kadri Aavik lõpetas 1998. aastal Tallinna Mustamäe Gümnaasiumi. Aastatel 1998–2002 õppis ta Tallinna Ülikoolis põhikooli inglise keele õpetajaks. Aastatel 2003–2004 omandas ta Christian Albrechti ülikoolis Saksamaal magistrikraadi multimeedia juhtimise erialal. 2006.–2007. aastal õppis ta Kesk-Euroopa Ülikoolis, kust sai magistrikraadi soouuringutes. 2010–2015 õppis Kadri Aavik sotsioloogia doktorantuuris Tallinna Ülikoolis. Tema 2015. aastal (esiletõstmisega) kaitstud artiklipõhise doktoriväitekirja teema oli "Intersectional Disadvantage and Privilege in the Estonian Labour Market: an Analysis of Work Narratives of Russian-Speaking Women and Estonian Men" (Intersektsionaalne marginaliseeritus ja privilegeeritus Eesti tööturul: venekeelsete naiste ja eesti meeste töönarratiivide analüüs).
Töökäik.
Aastatel 2005–2006 töötas Aavik Eesti Rahvusraamatukogus infospetsialisti ja kujundajana. 
2005. aastal oli ta neli kuud vabatahtlik Esangweni keskkoolis Kaplinnas (Lõuna-Aafrika Vabariik).
Aastatel 2007–2013 töötas ta Eesti Naisuurimus- ja Teabekeskuses (ENUT) projektijuhina ja 2014–2018 Tallinna Ülikoolis sotsioloogia lektorina.
Alates 2018. aastast töötab ta Tallinna Ülikooli ühiskonnateaduste instituudis soouuringute dotsendina. Ta on Tallinna Ülikooli soouuringute uurimisrühma asutaja ja koordinaator.
Aastatel 2018–2022 osales Kadri Aavik järeldoktorandina Helsingi Ülikooli soouuringute üksuse projektis "Climate Sustainability in the Kitchen: Possibilities for Transforming Everyday Food Culture", Gender Studies, University of Helsinki“ (Rahastaja: Kone Fond, Soome).
Kadri Aavik on Eesti soouuringute teadusajakirja Ariadne Lõng kaastoimetaja ja rahvusvahelise soouuringute teadusajakirja Men &amp; Masculinities toimetuskolleegiumi liige. 
Ta on järgmiste erialaste ühenduse ja võrgustike liige: 
Viimase aastakümne jooksul on Aavik avaldanud Eesti meedias arvamuslugusid ja populaarteaduslikke artikleid soolise võrdõiguslikkuse, feminismi, veganluse , loomaõigusluse ja kriitiliste loomauuringute ning kõrghariduse, teaduse ja aktivismi teemadel.
Teadustöö.
Kadri Aaviku peamisteks uurimisvaldkondadeks on soouuringud ja soosotsioloogia (sh kriitilised mees- ja maskuliinsusuuringud), töösotsioloogia, kriitilised loomauuringud, veganuuringud ja ökofeminism. Ta kasutab oma uurimistöös feministlikke ja intersektsionaalseid lähenemisi ning kvalitatiivseid uurimismeetodeid.
Tema uurimistöö on muuhulgas käsitlenud järgmisi teemasid: sooline ja etniline ebavõrdsus Eesti tööturul, töötajate ja juhtide arusaamad soolisest palgalõhest ja palkade läbipaistvusest, institutsionaalne tugi kestlikumale ja loomasõbralikumale eluviisile ja toitumisele , meeste veganlus ning sooline ebavõrdsus (kõrg)hariduses ja teaduses. 
2021. aastal andis ta välja monograafia "Contesting Anthropocentric Masculinities Through Veganism: Lived Experiences of Vegan Men" (kirjastus Palgrave Macmillan). Ta on mitme kogumiku kaastoimetaja. 2020. aastal ilmus tema kaastoimetatud vaba juurdepääsuga kogumik "Men, Masculinities and the Modern Career: Contemporary and Historical Perspectives" (kirjastus De Gruyter Oldenbourg), 2023. aastal "Routledge Handbook on Men, Masculinities and Organizations Theories, Practices and Futures of Organizing" (kirjastus Routledge) ning 2024. aastal vaba juurdepääsuga kogumik "Feminist Animal and Multispecies Studies: Critical Perspectives on Food and Eating" (kirjastus Brill).
Ta on Eesti soouuringute ajakirja Ariadne Lõng kaastoimetaja.
Veganlus ja loomaõiguslus.
Kadri Aavik on vegan ja loomaõiguslane. Aastal 1998 hakkas ta taimetoitlaseks ja novembris 2005 sai temast vegan. Ta peab blogi veganmaailm.com. Ta on MTÜ Eesti Vegan Selts ja MTÜ Loomus liige. 2015. andis ta koos Anniina Ljokkoi ja Minna Tootsiga välja raamatu „Vegan. Hooliv ja maitsev elu" (Tammerraamat). 
Isiklikku.
Kadri Aavikul on kaks poega.